病中次務觀通判韻
作者：周必大
朝代：宋

paragraphs: 老眼亂蟬翼，樂事歎何有。
經年不銜杯，更暇問濡首。
愛山空在山，擿埴詎容走。
塵埃登高帽，生澀彈棋手。
三年一蒲團，近者坐欲朽。
朝來獨何事，乾鵲窺甕牖。
開門得新詩，刮膜如釋負。
卷舒幾百回，呼舞駭鄰友。
吾曹交以淡，悠久或采韭。
此味只自知，他人薄玄酒。